open-index/open-wikipedia-markdown huggingface dataset:
স্কুইড

**স্কুইড** (ইংরেজি: Squid) টেউথিডা (Teuthida) গোত্রীয় একপ্রকার সামুদ্রিক প্রাণী। টেউথিডা বর্গে প্রায় ৩০০ প্রজাতির স্কুইড রয়েছে। স্কুইডের অন্যান্য সেফলাপোডার মতো স্বতন্ত্র মস্তক, বাহু, ও ছদ্মবেশি আবরণ রয়েছে। স্কুইড দ্বিপার্শ্বীয় প্রতিসম। ক্যাটলফিসের মতো স্কুইডের আটটি বাহু, ও দুইটি লম্বা জোড়বদ্ধ শুড় রয়েছে। এ সম্পর্কে যতোদূর জানা যায়—একমাত্র ব্যতিক্রমী স্কুইডটি হচ্ছে বিগফিন স্কুইড; এদের দশটি বেশ লম্বা ও চিকন বাহু রয়েছে।

## পুর্বপুরুষ থেকে পরিবর্তন
কালের ধারায় প্রাচীন মলাস্কা থেকে স্কুইড আরো বিস্তৃত হয়েছে। তাদের শরীর অন্তপশ্চাৎ দিক সংকুচিত হয়ে উদরপৃষ্ঠীয় দিকে সম্প্রসারিত হয়েছে। মনে করা হয়, স্কুইডের পূর্বপুরুষে পদ বিদ্যমান ছিলো, কিন্তু ক্রমশ বিবর্তনের ধারায় তাদের পা জটিল গঠন বিশিষ্ট শুড়ে পরিণত হয়েছে। এই শুড় প্রকৃতপক্ষে একটি উচ্চসংবেদী অঙ্গ, এতে মেরুদণ্ডীদের সাথে সাদৃশ্যপূর্ণ অগ্রসরমান চোখ আছে।

পূর্বপুরুষের শরীর আবৃতকারী শক্ত খোলক হারিয়ে গেছে। শুধুমাত্র দেহের গ্লাডিয়াস ও পেনের ক্ষেত্রেই শক্ত খোলকের অস্তিত্ত্ব বজায় আছে। পেন হচ্ছে একটি পালকাকৃতি অর্ন্তগঠন, যা স্কুইডের আবরণকে ধরে রাখতে ও পেশি সংযোগে সাহায্য করে। এটি কাইটিন (একপ্রকার বায়ো পলিমার) ধরনের বস্তু দ্বারা তৈরি।

## অঙ্গসংস্থান
[250px|thumb|[ইউরোপিয়ান স্কুইড (*Loligo vulgaris*)]]
স্কুইডের দেহের ভর তার ম্যান্টল বা আবরণসহ ধরা হয়। এর উভয়পাশে সাঁতরানোর জন্য পাখা রয়েছে। অন্যন্য সামুদ্রিক প্রাণীর মতো স্কুইডের বেশিরভাগ প্রজাতি সমুদ্রে চলাফেলা ও গতিশীলতার জন্য এই পাখনার ওপর নির্ভরশীল নয়।

### স্নায়ু তন্ত্র

### প্রজনন তন্ত্র

## বাণিজ্যিক মৎস শিকার
জাতিসঙ্ঘের খাদ্য ও কৃষি সংস্থা (FAO) অনুসারে, ২০০২ সালে সর্বমোট সেফলাপোডা ধরা হয়েছিলো ৩১,৭৩,২৭২ টন (৬.৯৯৫৮৬৭×১০৯ পাউন্ড)। এর ২১,৮৯,২০৬ টন বা ৭৫.৮% ছিলো স্কুইড। মৎস শিকারীরা ২০০২ সালে ১০,০০০ টনের বেশি যেসকল স্কুইডের প্রজাতি শিকার করেছিলেন, তার তালিকা নিচের টেবিলে দেওয়া হলো।

## খাদ্য হিসেবে
[thumb|right|[ক্যালামারি ভাজি: দাড়িযুক্ত, ডিপ ফ্রায়েড স্কুইড]] 
স্কুইডের অনেকগুলো প্রজাতি গ্রীক, চীনা, জাপানি, ইতালীয়, শ্রীলঙ্কান, থাই, ভিয়েতনামী, কোরীয়, স্পেনীয়, পর্তুগিজ, এবং ফিলিপিনো রান্নায় খুবই জনপ্রিয়।

ইংরেজিভাষী দেশগুলোতে, খাদ্য হিসেবে স্কুইড ইতালীয় শব্দ *ক্যালামারি* নামে পরিচিত।

স্কুইডের আলাদা আলাদা প্রজাতি সুনির্দিষ্ট কতোগুলো স্থানে অল্প পরিমাণে দেখা যায়, যা মৎস শিকারীদের দ্বারা ব্যাপকভাবে ধৃত হয়।

স্কুইডের শরীরের অভ্যন্তরে মশলার পুর দিয়ে, অতঃপর লম্বা বা গোলাকৃতি টুকরা করা হয়। বাহু, আবরণী, শুড় এগুলোও খাদ্য হিসেবে ব্যবহৃত হয়। স্কুইডের শুধুমাত্র যে অংশগুলো খাবার উপযোগী নয় তা হলো, ঠোঁট ও গ্লাডিয়াস (পেন)।

খাবার হিসেবে স্কুইডে প্রচুর পরিমাণ সেলেনিয়াম, ভিটামিন বি১২, এবং রিবোফ্লাভিন রয়েছে।

## তথ্যসূত্র


## বর্হিসূত্র

* CephBase: টেউথিডা
* মিউজিয়াম অফ নিউ জিল্যান্ড টে পাপা টঙ্গারিওয়া-তে কলোসাল স্কুইড
* মার্কেট স্কুইডের সঙ্গম, ডিম পাড়ার ভিডিওচিত্র
* বৈজ্ঞানিক আমেরিকান - জায়ান্ট স্কুইড
* দ্য সেফলাপোডা পৃষ্ঠা 
* দি অক্টোপাস ম্যাগাজিন অনলাইন

বিষয়শ্রেণী:সামুদ্রিক প্রাণী
ফ্রেজারগঞ্জ

থাম্ব|ফ্রেজারগঞ্জে বায়ুকল
**ফ্রেজারগঞ্জ** ভারতে পশ্চিমবঙ্গ রাজ্যের দক্ষিণ চব্বিশ পরগণা জেলার একটি অন্যতম পর্যটন কেন্দ্র ৷

## ইতিহাস
বাংলার লেফটেনেন্ট গভর্নর (১৯০৩-১৯০৮) এন্ড্রু ফ্রেজার সাহেবের নামে এই স্থান নাম হয়। আগে এই জায়গার নাম ছিল নারায়নতলা। তিনি এখানে বসবাসের জন্যে একটি বাংলো বানান।  বঙ্গোপসাগরের তীরে এখানকার সমুদ্র সৈকত বর্তমানে একটি পর্যটন স্থান৷ এটি গড়ে ওঠে ব্রিটিশ শাসনকালে ৷ তবে বর্তমানে এর পার্শ্ববর্তী সৈকত শহর বকখালি অধিক প্রসিদ্ধি লাভ করায় এখানে তুলনামূলক ভাবে কম পর্যটক আসেন। এখানে বেনফিশের হারবার রয়েছে। কলকাতার সঙ্গে নামখানা সড়কপথে যুক্ত৷ হাতানিয়া দোহানিয়া নদী পার হয়ে বকখালি যাওয়ার পথে ফ্রেজারগঞ্জ এর পাশ দিয়ে যেতে হয়। বকখালি হতে ফ্রেজারগঞ্জ ২ কিমি দূরে অবস্থিত।

## তথ্যসূত্র

বিষয়শ্রেণী:পশ্চিমবঙ্গের দর্শনীয় স্থান
বিষয়শ্রেণী:পশ্চিমবঙ্গের সমুদ্র সৈকত
বিষয়শ্রেণী:ভারতের সমুদ্র সৈকত
বিষয়শ্রেণী:দক্ষিণ চব্বিশ পরগনা জেলার গ্রাম
বিষয়শ্রেণী:দক্ষিণ চব্বিশ পরগনা জেলার দর্শনীয় স্থান
দই

**দধি** বা **দই** হল এক ধরনের দুগ্ধজাত খাদ্য যা দুধের ব্যাক্টেরিয়া গাঁজন হতে প্রস্তুত করা হয়। ল্যাক্টোজের গাঁজনের মাধ্যমে ল্যাক্টিক এসিড তৈরি করা হয়, যা দুধের প্রোটিনের ওপর কাজ করে দইয়ের স্বাদ ও এর বৈশিষ্ট্যপূর্ণ গন্ধ প্রদান করে। মানুষ ৪৫০০ বছর ধরে দই প্রস্তুত করছে এবং তা খেয়ে আসছে। সারা পৃথিবীতেই এটি পরিচিত। পুষ্টিকর এবং সুস্বাদু খাদ্য হিসেবে এর সুনাম আছে। দই প্রোটিন, ক্যালসিয়াম, রাইবোফ্ল্যাভিন, ভিটামিন B6 এবং ভিটামিনB12 এ অত্যন্ত সমৃদ্ধ। এক গবেষণা প্রতিবেদনে  ইউনিভার্সিটি অব ওয়েস্টার্ন অনটারিও-এর মাইক্রোবায়োলজিস্ট ও লৌসন হেলথ রিসার্চ ইনস্টিটিউট-এর হিউম্যান মাইক্রোবায়োলজি এন্ড প্রোবায়োটিকসের সভাপতি গ্রেগর রেইড দাবী করেছেন গাঁজন প্রক্রিয়ায় প্রস্তুত খাদ্য যেমন **দই** খেলে মানব দেহে পাকস্থলীর উপকারী ব্যাকটেরিয়ার বা প্রোবায়োটিক্স-এর পরিমাণ বৃদ্ধি পায়, যার ফলে বিষাক্ত রাসায়নিকের ক্ষতিকর প্রভাব থেকে শরীর সুরক্ষিত থাকবে।

## আরও দেখুন
* মিষ্টি দই
* বগুড়ার দই
* নবদ্বীপের লাল দই

## তথ্যসূত্র


## বহিঃসংযোগ


বিষয়শ্রেণী:দুগ্ধজাত খাদ্য
বিষয়শ্রেণী:মিষ্টান্ন
বিষয়শ্রেণী:দুগ্ধজাত পণ্য
বিষয়শ্রেণী:বাংলার মিষ্টি
বিষয়শ্রেণী:প্রাচীন খাবার
বিষয়শ্রেণী:টক খাবার
বিষয়শ্রেণী:বুলগেরীয় রন্ধনশৈলী
বিষয়শ্রেণী:তুর্কি রন্ধনশৈলী
বিষয়শ্রেণী:তুর্কি শব্দ ও শব্দসমষ্টি
বিষয়শ্রেণী:সহজপ্রাপ্য খাদ্য
বিষয়শ্রেণী:জলখাবার
শরবত

[thumb|250px|দুই প্রকারের [ইরান|ইরানি শরবত (ডান দিকে) এবং সাথে ইরানি চা]]
**শরবত** (আরবি: شربة *শর্‌বা*; ফার্সি/উর্দু: شربت *শরবত*; তুর্কি: *şerbet*) হল মধ্যপ্রাচ্য ও দক্ষিণ এশিয়ায় ফল অথবা ফুলের পাঁপড়ি থেকে প্রস্তুত একটি জনপ্রিয় পানীয়। এটি সাধারণত মিষ্টি হয় এবং ঠান্ডা পরিবেশন করা হয়। কখনও এটি ঘন অবস্থাতে পরিবেশিত হয় এবং চামচ দ্বারা খাওয়া হয় আবার কখনও জল মিশিয়ে পাতলা অবস্থাতেও পরিবেশন করা হয়ে থাকে।

সাধারণত বিভিন্ন জনপ্রিয় শরবত প্রস্তুত করা হয় গোলাপ, চন্দন, বেল, জবা, লেবু, কমলালেবু, আম এবং আনারস থেকে। অধিকাংশ শরবতই পাকিস্তান, তুরস্ক, সৌদি আরব, আফগানিস্তান, ভারত এবং বাংলাদেশে বহুল প্রচলিত।

## ব্যুৎপত্তি
থাম্ব|ডান|ডাব শরবত
*শরবত* শব্দটির উৎপত্তি হয়েছে ফার্সি "شربت" (*শরবত*) এবং তুর্কি "şerbet" (*শেরবেত*) থেকে। ফার্সি ও তুর্কি শব্দদু'টির উৎপত্তি হয়েছে আরবি "شربة" (*শর্‌বা* অর্থাৎ "পানীয়") এবং "شرب" (*শরিবা* অর্থাৎ "পান করা") থেকে।

## ইতিহাস
দ্বাদশ শতাব্দীতে রচিত পুস্তক জাখিরিয়ে খোয়ারজমশাহীতে পারস্যের পদার্থবিদ জেইন আল-দিন গোরগান ইরানে প্রচলিত বিভিন্ন প্রকারের শরবতের উল্লেখ করে তাদের ব্যাখ্যা করেন। ভারতীয় উপমহাদেশে শরবতের জনপ্রিয়তা বৃদ্ধি পায় মূলত মুঘল আমলে।

## মধ্য এশিয়া
thumb|বাদাম সহযোগে মধ্য এশীয় শরবত
মধ্য এশিয়ায় শরবত ও আইসক্রিম অভিন্ন না হলেও সেখানে শরবত কঠিন অবস্থায় পরিবেশন করা হয়। 
## তথ্যসূত্র

## বহিঃসংযোগ
* Sharbat-e Albalu, Leemoo, Porteghal, Persianmirror.com
* Making Sharbat: Rose Hibiscus, Almond,Khus, IndiaCurry.com

বিষয়শ্রেণী:সরবত
বিষয়শ্রেণী:নেপালি রন্ধনশৈলী
বিষয়শ্রেণী:বর্মী রন্ধনশৈলী
বিষয়শ্রেণী:বাংলাদেশী পানীয়
বিষয়শ্রেণী:অ্যালকোহলমুক্ত পানীয়
বিষয়শ্রেণী:ভারতীয় পানীয়
বিষয়শ্রেণী:ইরাকি রন্ধনশৈলী
বিষয়শ্রেণী:মুঘল রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:আফগানি রন্ধনশৈলী
বিষয়শ্রেণী:ইরানি পানীয়
বিষয়শ্রেণী:পাকিস্তানি পানীয়
বিষয়শ্রেণী:শ্রীলঙ্কার পানীয়
বিষয়শ্রেণী:ফলের পানীয়
লাচ্ছি

**লাচ্ছি** বা **লস্যি** দই থেকে তৈরি এক ধরনের সুস্বাদু পানীয়। দইয়ের সাথে চিনির সিরা, বিট লবণ ও নানা ধরনের মসলাপাতি যোগ করে লাচ্ছি তৈরি করা হয়। অনেক ক্ষেত্রে আমের রস মিশিয়ে আম-লাচ্ছি বা আম-লস্যি বানানো হয়।

## ব্যুৎপত্তি
লস্যি সংস্কৃত শব্দ *লসিকা* (लसिका) থেকে উদ্ভূত যার অর্থ তরল বা লালা জাতীয়। পশ্চিমবঙ্গে এই পানীয় *লস্যি* ও বাংলাদেশে এই পানীয় *লাচ্ছি* নামে সুপরিচিত।

## পুরনো ঢাকা
থাম্ব|220px|চক বাজারের নূরানী লাচ্ছি।

বাংলাদেশে লাচ্ছি সর্বত্র সমাদৃত হলেও, পুরনো ঢাকার লাচ্ছির বেশ চাহিদা রয়েছে এবং পুরো ঢাকা শহরেই এর জনপ্রিয়তা রয়েছে। পুরনো ঢাকায় প্রাচীণ এবং নামকরা লাচ্ছি দোকানের মধ্যে অন্যতম হল, চক বাজারস্থ *নূরানী লাচ্ছি*, বর্তমানে এ দোকানের নাম *নূরানী কোল্ড ড্রিংকস* এবং রায় সাহেব বাজারের *বিউটি লাচ্ছি*। নূরানী লাচ্ছি প্রায় ৭০ বছর এবং বিউটি লাচ্ছি প্রায় ১০০ বছর ধরে লাচ্ছি তৈরি করে আসছে। পুরান ঢাকাতে লাচ্ছি সাধারণত গ্লাসে পরিবেশন করা হয়। কেউ যদি বাড়িতে নিয়ে যেতে চান কিন্তু সাথে কোনো পাত্র না থাকে তাহলে পলিথিনের ব্যাগে করে এই লাচ্ছি বিক্রি করা হয়।

## আরো দেখুন
* মাঠা 
* লাবাং
* ঘোল

## তথ্যসূত্র

বিষয়শ্রেণী:পানীয়
বিষয়শ্রেণী:বাংলাদেশী পানীয়
বিষয়শ্রেণী:বাঙালি রন্ধনশৈলী
বিষয়শ্রেণী:পাঞ্জাবি রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:নেপালি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:গাঁজনকৃত পানীয়
বিষয়শ্রেণী:ভারতীয় পানীয়
বিষয়শ্রেণী:পাকিস্তানি পানীয়
বিষয়শ্রেণী:শ্রীলঙ্কার পানীয়
বিষয়শ্রেণী:শ্রীলঙ্কীয় রন্ধনশৈলী
অ্যানিম্যাক্স

থাম্ব|অ্যানিম্যক্স পরিব্যপ্তকরণ জানুয়ারি ২০০৯
**অ্যানিমেক্স সম্প্রচার জাপান, ইনক.** (; ; Animakkusu আনিমাক্কুসু) হচ্ছে জাপানি আনিমে স্যাটেলাইট টেলিভিশন নেটওয়ার্ক যেখানে সার্বক্ষণিক জাপানি আনিমে সম্প্রচার করা হয়। ১৯৯৮ সালের ১লা জুন থেকে জাপানি পে-চ্যানেলস্কাই পারফেক্ট টিভিএর অধীনে এই চ্যানেলটি সম্প্রচার করা হয়। অ্যানিম্যাক্সের কোফাউন্ডার ও শেয়ারহোল্ডারসমূহ হচ্ছে তোয়েই অ্যানিমেশন, সানরাইজ অ্যানিমেশন,টিএমএস এন্টারটেইনমেন্ট এবং নিহোন অ্যাড সিস্টেমস। জাপানের বাইরে তাইওয়ান, হংকং, দক্ষিণ কোরিয়া, দক্ষিণপূর্ব এশিয়া, দক্ষিণ এশিয়া, ল্যাটিন আমেরিকা, ইউরোপ, আফ্রিকা, অষ্ট্রেলিয়ায় অ্যানিমেক্স চ্যানেল সম্প্রসারিত হয়।

## তথ্যসূত্র

## বহিঃসংযোগ
;প্রাতিষ্ঠানিক ওয়েবসাইট
* Animax 
* Animax International
* Animax America on Crackle.com

**এশিয়া**
* Animax Asia
* Animax Philippines and Malaysia
* Animax Taiwan 
* Animax India
* Animax Korea 

**ইউরোপ**
* Animax Spain  
* Animax Germany  
* Animax Hungary  
* Animax Romania  
* Animax Czech Republic  
* Animax Slovakia  

*
বিষয়শ্রেণী:১৯৯৮-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:অ্যানিমে কোম্পানি
বিষয়শ্রেণী:টোকিও ভিত্তিক কোম্পানি
বিষয়শ্রেণী:স্যাটেলাইট টেলিভিশন
বিষয়শ্রেণী:সনি পিকচার্স এন্টারটেইনমেন্ট
বিষয়শ্রেণী:সনি সহায়ক
বিষয়শ্রেণী:সনি পিকচার্স টেলিভিশন
বিষয়শ্রেণী:জার্মানিতে টেলিভিশন স্টেশন
বিষয়শ্রেণী:১৯৯৮-এ জাপানে প্রতিষ্ঠিত
বিষয়শ্রেণী:টোকিও-তে মিডিয়া
বিষয়শ্রেণী:টেলিভিশন স্টেশন
বিষয়শ্রেণী:অ্যানিমে টেলিভিশন
বিষয়শ্রেণী:সনির সহযোগী প্রতিষ্ঠান
বিষয়শ্রেণী:টোকিও ভিত্তিক গণমাধ্যম কোম্পানি
বিষয়শ্রেণী:শিশুতোষ টেলিভিশন নেটওয়ার্ক
চিত্ত বসু

**চিত্ত বসু** (১৯২৬ - ১৯৯৭) একজন অগ্রগামী অল ইন্ডিয়া ফরওয়ার্ড ব্লক নেতা ছিলেন। তার জন্ম ১৯২৬ সালে অবিভক্ত বাংলার ঢাকাতে (বর্তমানে বাংলাদেশ) এক সম্ভ্রান্ত পরিবারে। তিনি কলকাতা বিশ্ববিদ্যালয় থেকে স্নাতক উত্তীর্ণ হন।

## রাজনৈতিক জীবন

তিনি ১৯৪৫ সালে ছাত্রনেতা হিসাবে নেতাজি সুভাষচন্দ্র বসুর তৈরি অল ইন্ডিয়া ফরওয়ার্ড ব্লক দলে যোগ দেন এবং ব্রিটিশ এর ভারত ছাড়ো আন্দোলনে অংশ নেন। ১৯৭৭ সালে তিনি সারা ভারত ফরওয়ার্ড ব্লক এর সাধারণ সম্পাদক হিসাবে নির্বাচিত হন। কমঃ চিত্ত বসু ছিলেন নেতাজির একজন আদর্শ অনুগামী শীর্ষ। চিত্ত বসু পশ্চিমবঙ্গ রাজ্যের উত্তর চব্বিশ পরগনা জেলা এর বারাসত লোকসভা কেন্দ্র থেকে একধিক বার (প্রায় দু-দশকেরও বেশি সময়) জন প্রতিনিধি হিসাবে নির্বাচিত হয়েছেন।

## মৃত্যু

তিনি ১৯৯৭ সালের ৫ ই অক্টোবর (রবিবার) যখন পাটনা থেকে লালুপ্রসাদ বিরোধী র‌্যালি সেরে দানাপুর এক্সপ্রেসে কোলকাতা ফিরছিলেন, মধুপুর স্টেশনের এর কাছে তিনি দম বন্ধ হয়ে মারা যান। এই মহান নেতা ৭২ বছর বয়সে অকৃতদার ছিলেন। তার মরদেহ বারাসাত সদর এ নিয়ে আসা হয় তার নির্বাচিত এলাকাতে এবং সেখানে তার অন্তিম কাজ সম্পন্ন করা হয় তার অসংখ্য ভক্ত ও অনুগামীদের মাঝে।

## তথ্যসূত্র

ইন্ডিয়ান এক্সপ্রেস : চিত্ত বসু মৃত্যুর কোলে শুয়ে পড়লেন হাওড়া গামী ট্রেনে http://www.indianexpress.com/ie/daily/19971006/27950083.html Indian Express

বিষয়শ্রেণী:ভারতীয় রাজনীতিবিদ
বিষয়শ্রেণী:১৯২৬-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:ষষ্ঠ লোকসভার সদস্য
বিষয়শ্রেণী:সপ্তম লোকসভার সদস্য
বিষয়শ্রেণী:নবম লোকসভার সদস্য
বিষয়শ্রেণী:দশম লোকসভার সদস্য
বিষয়শ্রেণী:একাদশ লোকসভার সদস্য
বিষয়শ্রেণী:পশ্চিমবঙ্গ বিধানসভার সদস্য ১৯৫৭-১৯৬২
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকার রাজনীতিবিদ
পোল ভের্লেন

**পোল-মারি ভের্লেন** () (৩০ মার্চ, ১৮৪৪ - ৮ জানুয়ারি, ১৮৯৬) একজন প্রতীকীবাদী ফরাসি কবি। তিনি আন্তর্জাতিক ও ফরাসি সাহিত্যের ফাঁ দ্য সিয়েক্‌ল পর্বের একজন অন্যতম শ্রেষ্ঠ প্রতিনিধি হিসেবে পরিগণিত।

## টীকা

## বহিঃসংযোগ

* 
* 
* 
* 
*  Works by Paul Verlaine at Webnet
*  Works by Paul Verlaine in PDF at Livres et Ebooks
*  Resignation and Other Poems at New Translations (not operational 02/09/2019)
* Four poems by Verlaine, translated by Norman R. Shapiro, with original French texts
* 

বিষয়শ্রেণী:ফরাসি কবি
বিষয়শ্রেণী:১৮৪৪-এ জন্ম
বিষয়শ্রেণী:১৮৯৬-এ মৃত্যু
বিষয়শ্রেণী:১৯শ শতাব্দীর এলজিবিটিকিউ ব্যক্তি
বিষয়শ্রেণী:ফরাসি রোমান ক্যাথলিক
বিষয়শ্রেণী:রোমান ক্যাথলিক লেখক
বিষয়শ্রেণী:ফরাসি উভকামী পুরুষ
ফ্রান্সের জাতীয় উৎসব

[thumb|right|ফ্রান্সের জাতীয় উৎসবের দিন প্যারিসের [শঁজেলিজে রাস্তাটি পতাকায় সাজানো হয়।]]
[thumb|right|ফ্রান্সের জাতীয় উৎসবে [আইফেল টাওয়ার]]
**ফ্রান্সের জাতীয় উৎসব** () প্রতি বছর ১৪ই জুলাই উদ্‌যাপন করা হয়। ফ্রান্সের সাধারণ মানুষের মুখের ভাষায় এটি **ল্য  ক্যাতৌযে জুইয়ে** (le quatorze juillet) অর্থাৎ **১৪ই জুলাই** নামে পরিচিত। এই উৎসবে ১৭৮৯ সালের ১৪ই জুলাই তারিখে ফ্রান্সের সাধারণ জনগণের বাস্তিল দুর্গ দখলের ঘটনাকে স্মরণ করা হয়। ঐ ঘটনাটিকে ফরাসি বিপ্লব ও আধুনিক ফ্রান্সের একটি প্রতীক হিসেবে গণ্য করা হয়।

ফ্রান্সের রাষ্ট্রপতির সম্মুখে প্যারিসের শঁজেলিজে অ্যাভেনিউতে ১৪ই জুলাই সকালে উৎসব শুরু হয়। একোল পলিতেকনিক, একোল স্পেসিয়াল মিলিতের দ্য সাঁ-সির, একোল নাভাল, ইত্যাদি বিদ্যালয়ের ক্যাডেটদের কুচকাওয়াজ, সাধারণ সৈন্যদের কুচকাওয়াজ, সাঁজোয়া গাড়ির বহর, ইত্যাদি চলতে থাকে। উপরে আকাশে পাত্রুই দে ফ্রঁসের বিমানগুলি উড়ে যায়। সম্প্রতি ফ্রান্সের মিত্রদেশের সৈন্যরাও এই কুচকাওয়াজে অংশ নেবার আমন্ত্রণ পান।

এই দিন ফ্রান্সের রাষ্ট্রপতি সাধারণত দেশের অবস্থা সম্পর্কে একটি সাক্ষাৎকার দেন এবং ছোট অপরাধীদের ক্ষমা করে দেন।

## তথ্যসূত্র

বিষয়শ্রেণী:ফ্রান্সের সংস্কৃতি
বিষয়শ্রেণী:জুলাই উদ্‌যাপন
বিষয়শ্রেণী:জাতীয় দিবস
পেরিয়ে

255px|thumb|left|একটি ৭৫০ মিলি পেরিয়ে বোতল (কাচের তৈরি)
**পেরিয়ে** ফ্রান্সের গার দেপার্ত্যমঁ-র ভের্গেজে অবস্থিত একটি ঝর্ণাধারা থেকে প্রাপ্ত খনিজ পানি দিয়ে প্রস্তুত বোতলজাত পানীয়ের একটি ব্র্যান্ড।

ইউরোপে পানীয়টি ১ লিটার, ৭৫০ মিলিলিটার ও ৫০০ মিলিলিটার বোতলে এবং ৩৩০ মিলিলিটার ক্যানে পাওয়া যায়। সব পেরিয়ে বোতলগুলি সবুজ রঙের এবং একটি বিশেষ আকৃতিবিশিষ্ট। বোতলগুলি কাচের তৈরি, তবে ২০০১ সাল থেকে প্লাস্টিকের বোতলেও এটি পাওয়া যাচ্ছে।

পেরিয়ে পানীয়গুলি পাঁচটি স্বাদে পাওয়া যায়। স্বাদহীন এবং দুই ধরনের লেবুর স্বাদবিশিষ্ট মোট তিন ধরনের পেরিয়ে বহুদিন ধরে বিক্রি হচ্ছিল। অধুনা লেবুর আরেক রকমের স্বাদে এবং গোলাপী গ্রেপফ্রুট স্বাদের দুইটি নতুন ফ্লেভার বেরিয়েছে।

দক্ষিণ ফ্রান্সের যে ঝর্ণাটি থেকে পেরিয়ের পানি নেওয়া হয়, সেটির নাম *লে বুইয়াঁ*। এটি রোমান আমল থেকেই একটি স্পা হিসেবে পরিচিত। স্থানীয় ডাক্তার লুই পেরিয়ে ১৮৯৮ সালে ঝর্ণাটি কিনে নেন এবং এখানকার পানি বোতলে ভরে বিক্রি করা শুরু করেন। তিনি পরে স্যার সেইন্ট-জন হার্মসওয়ার্থ নামের এক ব্রিটিশ ধর্নাঢ্য ব্যক্তির কাছে ঝর্ণাটি বেচে দেন। হার্মসওয়ার্থ বিশেষ আকৃতির সবুজ বোতলে পানীয়টি বিক্রি করা শুরু করেন এবং ইংল্যান্ড ও আমেরিকায় জোর প্রচারণা চালান। বিজ্ঞাপনগুলিতে পেরিয়ে-কে খনিজ পানির শ্যাম্পেইন হিসেবে বর্ণনা করা হয়। সেসময় ইংল্যান্ড-আমেরিকাতে ফরাসি জিনিসের বেশ কদর ছিল।

## তথ্যসূত্র

## বহিঃসংযোগ
* পেরিয়ে-র দাপ্তরিক ওয়েবসাইট

বিষয়শ্রেণী:বোতলজাত পানির মার্কা
বিষয়শ্রেণী:কার্বন ডাই-অক্সাইডযুক্ত পানি
বিষয়শ্রেণী:ফরাসি ব্র্যান্ড
বিষয়শ্রেণী:কোমল পানীয়
বিষয়শ্রেণী:ফরাসি মার্কা
বিষয়শ্রেণী:নেসলে মার্কা
তাকলা মাকান মরুভূমি

**তাকলা মাকান** (উইগুর ভাষায়: تەكلىماكان قۇملۇقى) উত্তর-পশ্চিম চীনের শিঞ্চিয়াং উইগুর স্বায়ত্বশাসিত প্রদেশে, দক্ষিণে পামির ও কুনলুন পর্বতমালা এবং উত্তরে তিয়ান শান পর্বতমালার মধ্যে অবস্থিত একটি মরুভূমি। এটি পূর্ব-পশ্চিমে প্রায় ১০০০ কিলোমিটার প্রশস্ত এবং উত্তর-দক্ষিণে প্রায় ৪০০ কিলোমিটার দীর্ঘ। এর মোট আয়তন প্রায় ৩,৩৭,০০০ বর্গকিলোমিটার।

তাকলা মাকান মরুভূমির মধ্যভাগে কোন বৃষ্টি পড়ে না বললেই চলে এবং এই এলাকাটি প্রাণহীন। তবে মরুভূমির ভেতর দিয়ে পাহাড় থেকে নেমে আসা অনেকগুলি ক্ষুদ্র নদী চলে গেছে এবং মরুভূমির স্থানে স্থানে মরূদ্যানের সৃষ্টি করেছে। এদের মধ্যে কেরিয়া, হোতান, কার্কান ও কাখগার নদীগুলির নাম উল্লেখযোগ্য। মরুভূমির উত্তর সীমা ঘেঁষে তারিম নদীটি প্রবাহিত হয়েছে। সবচেয়ে বড় মরূদ্যানগুলি মরুভূমির উত্তর-পশ্চিম ও দক্ষিণ-পশ্চিম অংশে অবস্থিত। সম্প্রতি চীন সরকার মরুভূমির দক্ষিণ প্রান্তে অবস্থিত হোতান শহর এবং উত্তর প্রান্তে অবস্থিত লুন্তাই শহরের মধ্যে মরুভূমির মধ্য দিয়ে একটি মহাসড়ক নির্মাণ করেছেন।

অতীতে একসময় তাকলা মাকান একটি উর্বর অঞ্চল ও বৌদ্ধ সভ্যতার একটি কেন্দ্র ছিল। ধীরে ধীরে অঞ্চলটির মরুকরণ ঘটে এবং এটি একটি জনশূন্য এলাকায় পরিণত হয়। প্রাচীন রেশম পথের দুইটি উপপথ তাকলা মাকানের প্রান্তে অবস্থিত মরূদ্যানগুলি দিয়ে চলে গেছে। ১৩শ শতকে ইতালির ভেনিসের বিখ্যাত অভিযাত্রী মার্কো পোলো তাকলা মাকান মরুভূমির শাচে ও হোতান নামের মরূদ্যান দুইটি দেখে যান। বর্তমানে এই মরূদ্যানগুলিতে মূলত উইগুর জাতির লোকেরা বাস করে।

## চিত্রসম্ভার

চিত্র:Taklamakan desert.jpg|thumb|right|300px|তাকলা মাকান মরুভূমির একটি দৃশ্য
চিত্র:Taklamakan-uigur-d01.jpg|thumb|right|300px|তাকলা মাকান মরুভূমিতে বাসকারী একজন উইগুর জাতির লোক
চিত্র:Taklamakan-d07.jpg|thumb|right|300px|তাকলা মাকান মরুভূমির প্রধান পশু: পশমী উট


## তথ্যসূত্র

বিষয়শ্রেণী:চীনের মরুভূমি
বিষয়শ্রেণী:মরুভূমি ও শুষ্ক গুল্মভূমি
বিষয়শ্রেণী:রেশম পথের উপর অবস্থিত স্থান
তারিম নদী

right|thumb|300px|মানচিত্রে তারিম নদী ও এর অববাহিকা অঞ্চল

**তারিম নদী** (উইগুর ভাষায়: تارىم دەرياسى) উত্তর-পশ্চিম চীনের শিঞ্চিয়াং উইগুর স্বায়ত্বশাসিত অঞ্চলের প্রধান নদী। নদীটি ভারতের উত্তরতম প্রান্তে কারাকোরাম পর্বতমালায় উৎপত্তিলাভ করেছে এবং শাচে নামে উত্তর দিকে প্রবাহিত হয়েছে। কিছু পরে এটি হোতান নদীর সাথে মিলিত হয়েছে এবং পূর্বে ও দক্ষিণ-পূর্বে তাকলা মাকান মরুভূমির মধ্য দিয়ে প্রবাহিত হয়েছে। শেষ পর্যন্ত এটি আলতুন শান পর্বতশ্রেণীর উত্তর পাদদেশে লোপ নুর নামের একটি পরিবর্তনশীল হ্রদ ও জলাভূমি-পূর্ণ অঞ্চলে গিয়ে শেষ হয়েছে। শাচে নদীকে গণনায় ধরে তারিম নদীর মোট দৈর্ঘ্য প্রায় ২০০০ কিলোমিটার। নদীটির তীরে অনেকগুলি ছোট ছোট লোকালয় আছে।

এটি চীনের দীর্ঘতম অন্তর্দেশীয় নদী, যার বার্ষিক প্রবাহ ৪ থেকে ৬ বিলিয়ন ঘনমিটার (৩২,০০,০০০ থেকে ৪৯,০০,০০০ একরফুট) বা প্রতি সেকেন্ড ১৫৮.৫ ঘনমিটার (৫,৬০০ ঘন ফু/সে)।
## পাদটীকা

## তথ্যসূত্র
* Hedin, Sven (1925): *My Life as an Explorer*. First published Boni & Liveright, New York. Republished: National Geographic Adventure Classics. Washington, D.C. 2003.
* Hill, John E. (2009) *Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE*. John E. Hill. BookSurge, Charleston, South Carolina. .
*Hill, John E. 2004. *The Peoples of the West from the Weilüe* 魏略 *by Yu Huan* 魚豢*: A Third Century Chinese Account Composed between 239 and 265 CE.* Draft annotated English translation. http://depts.washington.edu/silkroad/texts/weilue/weilue.html
*Hulsewé, A. F. P. and Loewe, M. A. N. 1979. *China in Central Asia: The Early Stage 125 BC AD 23: an annotated translation of chapters 61 and 96 of the History of the Former Han Dynasty*. E. J. Brill, Leiden.
*Stein, Aurel M. 1907. *Ancient Khotan: Detailed report of archaeological explorations in Chinese Turkestan*, 2 vols. Clarendon Press. Oxford. http://dsr.nii.ac.jp/toyobunko/ 
*Stein, Aurel M. 1921. *Serindia: Detailed report of explorations in Central Asia and westernmost China*, 5 vols. London & Oxford. Clarendon Press. Reprint: Delhi. Motilal Banarsidass. 1980. http://dsr.nii.ac.jp/toyobunko/ 

বিষয়শ্রেণী:চীনের নদী
বিষয়শ্রেণী:তারিম অববাহিকা
বিষয়শ্রেণী:রেশম পথের উপর অবস্থিত স্থান
জেরার দ্যপার্দিও

**জেরার্ গ্‌জাভিয়ে মার্সেল্ দ্যপার্দিও** () (জন্ম ২৭শে ডিসেম্বর, ১৯৪৮) একজন ফরাসি অভিনেতা। তিনি একাডেমি পুরস্কারের মনোনয়ন ছাড়াও গোল্ডেন গ্লোব সেরা অভিনেতা পুরস্কার জিতেছেন।

তিনি অভিনীত চলচ্চিত্রের জন্য সমাদৃত হন। *ল্য দের্নিয়ে মেত্রো* (১৯৮০) চলচ্চিত্রে তার অভিনয়ের জন্য তিনি শ্রেষ্ঠ অভিনেতা বিভাগে সেজার পুরস্কার লাভ করেন, *পোলিস* (১৯৮৫) চলচ্চিত্রের জন্য শ্রেষ্ঠ অভিনেতা বিভাগে ভেনিস চলচ্চিত্র উৎসব পুরস্কার লাভ করেন, এবং *সিরানো দ্য বের্জরাক* (১৯৯০) চলচ্চিত্রের জন্য শ্রেষ্ঠ অভিনেতার জন্য কান চলচ্চিত্র উৎসব পুরস্কার, তার দ্বিতীয় সেজার পুরস্কার এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।

তিনি পিটার উইয়ারের সাথে হাস্যরসাত্মক *গ্রিন কার্ড* (১৯৯০) চলচ্চিত্রে অভিনয় করে শ্রেষ্ঠ সঙ্গীতধর্মী বা হাস্যরসাত্মক অভিনেতা বিভাগে গোল্ডেন গ্লোব পুরস্কার লাভ করেন। পরবর্তীতে তিনি বেশ কয়েকটি বড় বাজেটের হলিউডের চলচ্চিত্রে অভিনয় করেন, যার মধ্যে রয়েছে রিডলি স্কট পরিচালিত *১৪৯২: কনকোয়েস্ট অব প্যারাডাইজ* (১৯৯২), কেনেথ ব্রানা পরিচালিত *[[হ্যামলেট (১৯৯৬-এর চলচ্চিত্র)|হ্যামলেট]]* (১৯৯৬), র‍্যান্ডাল ওয়ালেস পরিচালিত *[[দ্য ম্যান ইন দ্য আয়রন মাস্ক (১৯৯৮-এর চলচ্চিত্র)|দ্য ম্যান ইন দ্য আয়রন মাস্ক]]* (১৯৯৮) এবং অ্যাং লি পরিচালিত *[[লাইফ অব পাই (চলচ্চিত্র)|লাইফ অব পাই]]* (২০১২)।

তিনি লেজিওঁ দনর ও অর্দ্র দ্যু মেরিতের শ্যভালিয়ে উপাধিতে ভূষিত হন। ২০১৩ সালের জানুয়ারিতে তাকে রাশিয়ার নাগরিকত্ব প্রদান করা হয় এবং একই মাসে তিনি মন্টেনেগ্রোর দূত নির্বাচিত হন।

## তথ্যসূত্র

## বহিঃসংযোগ

*
* Russian artist Shishkin writes portrait of Gerard Depardieu//Channel One.
*Photo of Gérard Depardieu.

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি চলচ্চিত্র অভিনেতা
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:২০শ শতাব্দীর ফরাসি অভিনেতা
বিষয়শ্রেণী:২১শ শতাব্দীর ফরাসি অভিনেতা
বিষয়শ্রেণী:শ্রেষ্ঠ অভিনেতা বিভাগে সেজার পুরস্কার বিজয়ী
বিষয়শ্রেণী:প্যারিসের অভিনেতা
বিষয়শ্রেণী:শেকসপিয়রীয় অভিনেতা
বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
বিষয়শ্রেণী:রাশিয়ার নাগরিকীকৃত নাগরিক
বিষয়শ্রেণী:লেজিওঁ দনরের নাইট
বিষয়শ্রেণী:অর্দ্র নাসিয়োনাল দ্য মেরিতের নাইট
বিষয়শ্রেণী:ইসলামে ধর্মান্তরিত
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয�
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:ফরাসি চলচ্চিত্র প্রযোজক
বিষয়শ্রেণী:ফরাসি টেলিভিশন অভিনেতা
বিষয়শ্রেণী:ফরাসি মঞ্চ অভিনেতা
বিষয়শ্রেণী:যৌন নিপীড়নের দায়ে দোষী সাব্যস্ত ফরাসি ব্যক্তি
বিষয়শ্রেণী:২০শ শতাব্দীর ফরাসি ব্যবসায়ী
বিষয়শ্রেণী:২১শ শতাব্দীর ফরাসি গায়ক
বিষয়শ্রেণী:২১শ শতাব্দীর ফরাসি ব্যবসায়ী
বোখারা

**বুখারা** পশ্চিম উজবেকিস্তানের বোখারা প্রদেশের রাজধানী শহর। এটি জেরফ্‌শন নদীর তীরে এক মরূদ্যানে, তুর্কমেনিস্তান সীমান্ত থেকে প্রায় ৮৫ কিলোমিটার উত্তর-পূর্বে অবস্থিত। বোখারার আশেপাশের অঞ্চলে প্রাকৃতিক গ্যাস, তুলা, ফল এবং রেশম উৎপাদিত হয়। এখানে বস্ত্র, কার্পেট, এবং পশমের কারখানা আছে। বোখারাতে অনেক স্থাপত্য নিদর্শন আছে, যেগুলির কিছু কিছু ৯ম শতকের। এদের মধ্যে আছে অনেকগুলি মসজিদ, আর্ক নামের একটি দুর্গ, এবং ইসমাইল সামানির (৯ম-১০ম শতক) সমাধি। এখানে একটি শিক্ষক প্রশিক্ষণ কলেজ অবস্থিত। বুখারার ঐতিহাসিক কেন্দ্রস্থলটিকে ১৯৯৩ সালে ইউনেস্কো বিশ্ব ঐতিহ্যবাহী স্থানের মর্যাদা দেওয়া হয়।

খ্রিস্টীয় ১ম শতকে বুখারা প্রতিষ্ঠা করা হয়। ৮ম শতকে আরবরা জয় করার আগেই এটি একটি গুরুত্বপূর্ণ বাণিজ্য ও সাংস্কৃতিক কেন্দ্র ছিল। পরবর্তীতে কারাখানীয় ও তাতারেরা শহরটি দখল করে। ১২১৯ সালে চেঙ্গিস খান এসে শহরটি ধুলায় মিশিয়ে দেন। ১৫৫৫ সালে এটি একটি উজবেক আমীরের রাজধানীতে পরিণত হয়। এরপর এই আমিরাতটি বিভিন্ন সময়ে মঙ্গোল, তুর্কি ও উজবেকরা শাসন করে। ১৮৬৬ সালে রাশিয়া আমিরাতটি বিজয় করে। সোভিয়েত আমলে এটিকে উজবেক সোভিয়েত সমাজতান্ত্রিক প্রজাতন্ত্রের অংশ করে নেওয়া হয়। ১৯৯১ সালে এটি স্বাধীন উজবেকিস্তানের অংশে পরিণত হয়।

এখানে ২,৩৭,৯০০ লোকের বাস (১৯৯৯)। এরা মূলত ফার্সিভাষী তাজিক জাতির লোক। ঊনবিংশ এবং বিংশ শতকে বিভিন্ন ইংরেজি এবং চীনা মাধ্যমে শহরটির নাম বুখারা হিসেবে উল্লেখ করা হয়।

## চিত্রশালা

## তথ্যসূত্র

## বহিঃসংযোগ
* Forbes, Andrew, & Henley, David: *[http://www.cpamedia.com/article.php?pg=archive&acid=120613150427&aiid=120613151433 Timur's Legacy: The Architecture of Bukhara and Samarkand]* (CPA Media).

* UNESCO World Heritage list: Historic Centre of Bukhara
* Audio interview with Bukhara resident about life in Bukhara 

## সম্পর্কিত পাঠ
* Moorcroft, William and Trebeck, George. 1841. Travels in the Himalayan Provinces of Hindustan and the Panjab; in Ladakh and Kashmir, in Peshawar, Kabul, Kunduz, and Bokhara... from 1819 to 1825, Vol. II. Reprint: New Delhi, Sagar Publications, 1971.

বিষয়শ্রেণী:উজবেকিস্তানের শহর
বিষয়শ্রেণী:বুখারা
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
বিষয়শ্রেণী:ঐতিহাসিক ইহুদি সম্প্রদায়
নরম্যান বোরলাউগ

থাম্ব|মিনেসোটা বিশ্ববিদ্যালয়ে নরম্যান বোরলাগ কুস্তি খেলছেন
**নরম্যান বোরলাউগ** (মার্চ ২৫, ১৯১৪ – সেপ্টেম্বর ১২, ২০০৯) বিখ্যাত মার্কিন কৃষিবিজ্ঞানী এবং শান্তিতে নোবেল বিজয়ী, যিনি সবুজ বিপ্লবের জনক হিসেবে খ্যাত। বোরলাউগ পাঁচ জনের মধ্যে একজন তিনি নোবেল শান্তি পুরস্কার, প্রেসিডেন্সিয়াল মেডেল অফ ফ্রিডম এবং কংগ্রেসনাল গোল্ড মেডেল তিনটি পদক লাভ করেছেন। এছাড়াও তিনি ভারতের দ্বিতীয় সর্বোচ্চ সম্মাননা পদ্মভূষণ লাভ করেন।

## জন্ম ও শিক্ষাজীবন

## কর্মজীবন

## পুরস্কার ও সম্মাননা
* নোবেল শান্তি পুরস্কার
* পদ্মভূষণ

## তথ্যসূত্র


বিষয়শ্রেণী:১৯১৪-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:মার্কিন কৃষিবিজ্ঞানী
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:টেক্সাস এ অ্যান্ড এম ইউনিভার্সিটির শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:ভ্যানেভার বুশ অ্যাওয়ার্ড বিজয়ী
বিষয়শ্রেণী:নোবেল শান্তি পুরস্কার বিজয়ী পুরুষ
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন জীববিজ্ঞানী
বিষয়শ্রেণী:কংগ্রেশনাল স্বর্ণ পদক প্রাপক
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ডালাসের ব্যক্তি
বিষয়শ্রেণী:উদ্ভিদ সুপ্রজনন
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:পাকিস্তান একাডেমি অফ সায়েন্সেসের সভ্য
কাঠের কাজ

কাঠ ব্যবহার করে বা খোদাই করে কোন কিছু তৈরি করার প্রক্রিয়াকে **কাঠের কাজ** বা **দারু শিল্প** বলা হয় । যারা কাঠের কাজ করে তাদের বলা হয় ছুঁতার বা কাঠ মিস্ত্রি।
[ডান|থাম্ব|শিল্পীরা কাঠের কাঠামো ব্যবহার করে সূক্ষ্ম [ভাস্কর্য তৈরি করতে পারেন।]]

## ইতিহাস
থাম্ব|প্রাচীন মিশরীয় কাঠের কাজ
মানব সভ্যতার শুরু থেকেই যেসব উপকরণ ব্যবহার করা হয়েছে তার মধ্যে কাঠ বা কাষ্ঠ অন্যতম । এ রকম অন্যান্য উপকরণের মধ্যে রয়েছে মাটি, পাথর এবং বিভিন্ন প্রাণীর হাড়, চামড়া ইত্যাদি । নিয়ান্ডারথাল মানবদের ব্যবহৃত পাথরের যন্ত্রপাতি পরীক্ষা করে জানা গেছে নিয়ান্ডারথালেরা কাঠের কাজ জানত । মানব সভ্যতার অগ্রগতি কাঠের কাজের দক্ষতার বা দারু শিল্পের সাথে ঘনিষ্ট ভাবে জড়িত ।

## কাষ্ঠনির্মিত বিবিধ সামগ্রী
সর্বপ্রাচীন কাঠের যন্ত্র ছিল লাঠি । এর পরেই আসে বর্শা এবং অন্যান্য শিকারের যন্ত্রপাতি । নব্য প্রস্তর যুগ থেকেই কাঠ খোদাই করে তৈরি পাত্রের ব্যবহার শুরু হয়।

## দারুশিল্পে ব্যবহৃত যন্ত্রপাতি
কাঠমিস্ত্রিদের প্রয়োজনীয় যন্ত্রপাতি হল কাঠ কাটার করাত, মসৃণ করার যন্ত্র রাঁদা, ফুটো করার যন্ত্র ড্রিল বা বর্মা, বাটালি, হাতুড়ি ইত্যাদি। এছাড়াও আরও অনেক ছোটো-বড়ো যন্ত্র তারা ব্যবহার করে খোদাইয়ের জন্য।

## তথ্যসূত্র
* 
* 
* 
* 


বিষয়শ্রেণী:পেশা
বিষয়শ্রেণী:কারুশিল্প
বিষয়শ্রেণী:শিল্প প্রক্রিয়া
শ্রীচৈতন্য কলেজ, হাবড়া

**শ্রীচৈতন্য কলেজ** উত্তর উত্তর চব্বিশ পরগণার হাবড়ার একটি মহাবিদ্যালয়। এটি ১৯৫৬ সালে প্রতিষ্ঠিত। মহাবিদ্যালয়টি বর্তমানে দুটি কলেজে বিভক্ত, শ্রীচৈতন্য কলেজ অফ আর্টস এবং শ্রীচৈতন্য কলেজ অফ সাইন্স। কলেজটি হাবড়া স্টেশন থেকে প্রায় ২ কিলোমিটার দূরে অবস্থিত। এটি পশ্চিমবঙ্গ রাজ্য বিশ্ববিদ্যালয়ের অধিভুক্ত। 

বর্তমান ছাত্র ছাত্রীর সংখ্যা ৩০০০ হাজার এর ও বেশি। এটি বর্তমানে পশ্চিমবঙ্গ রাষ্টীয় বিশ্ববিদ্যালয় এর অন্তর্গত।

শ্রীচৈতন্য কলেজ অফ সাইন্স কলেজে দিবা এবং নৈশ বিভাগ চালু আছে। শ্রীচৈতন্য কলেজ অফ সাইন্স এ বিজ্ঞান এবং কলার বিষয় গুলো পড়ান হয়। একাদশ ও দ্বাদশ শ্রেনী সহ স্নাতক ও সম্মান এর বিষয় গুলো পড়ান হয়।

## ইতিহাস

## আরো দেখুন
* ভারতের শিক্ষা ব্যবস্থা

## তথ্যসূত্র

## বহিঃসংযোগ
*প্রাতিষ্ঠানিক ওয়েবসাইট

বিষয়শ্রেণী:পশ্চিমবঙ্গের কলেজ
বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
বিষয়শ্রেণী:১৯৫৬-এ পশ্চিমবঙ্গে প্রতিষ্ঠিত
বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ
বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান
নওয়াজীশ আলী খান

**নওয়াজিশ আলি খান** বাংলাদেশের প্রখ্যাত নাট্য এবং টেলিভিশন অনুষ্ঠান নির্মাতা। তিনি ১৯৭৫ ও ১৯৭৬ সালে "বর্ণালী" ম্যাগাজিন অনুষ্ঠান পরিচালনার জন্য জাতীয় টেলিভিশন পুরস্কার লাভ করেন। শিল্পকলায় তার অবদানের জন্য তাকে ২০২৩ সালে বাংলাদেশ সরকার কর্তৃক একুশে পদক প্রদান করা হয়।

## কর্মজীবন
নওয়াজীশ আলী খান ১৯৬৭ সালে পাকিস্তান টেলিভিশনে কাজ শুরুর মধ্য দিয়ে কর্মজীবন শুরু করেন। ১৯৭২ সালে তিনি বাংলাদেশ টেলিভিশনে যোগদান করেন ও বাংলাদেশ টেলিভিশন-এর মহাব্যবস্থাপক পদ থেকে ১৯৯৮ সালে অবসর গ্রহণ করেন। ১৯৯৯ সালের প্রারম্ভে তিনি একুশে টেলিভিশন-এর অনুষ্ঠান প্রধান হিসেবে দায়িত্ব গ্রহণ করেন। ২০০৩-এর শুরুর দিকে তিনি এটিএন বাংলা টিভিতে অনুষ্ঠান প্রধান এবং পরবর্তীতে অনুষ্ঠান উপদেষ্টা হিসেবে দীর্ঘদিন কর্মরত ছিলেন। ২০১৮ -এর শেষাশেষি উনি গ্লোবাল টেলিভিশনে প্রধান নির্বাহী পরিচালক হিসেবে দায়িত্ব গ্রহণ করেন এবং এখনো উক্ত প্রতিষ্ঠানে কর্মরত আছেন।

জনাব নওয়াজীশ আলী খান গত ২৯শে নভেম্বর ২০১৭ সালে বাংলাদেশ টেলিভিশন মিডিয়ায় নিরবচ্ছিন্নভাবে ৫০ বছরের কর্মজীবন পূর্ণ করেন।

## কর্ম
হুমায়ূন আহমেদের অসংখ্য নাটকের পরিচালক জনাব নওয়াজীশ আলী খান। ১৯৮৩ সালে হুমায়ুন আহমেদ-কে দিয়ে ওনার প্রথম টেলিভিশন নাটক লিখিয়েছিলেন পরিচালক নওয়াজীশ আলী খান। নাটকটির নাম ছিলো "প্রথম প্রহর" এবং তারপর এই জুটি ক্রমান্বয়ে তৈরি করেছেন অসংখ্য সব দর্শকপ্রিয় নাটক, যেমন: বহুব্রীহি, অয়োময়, নিমফুল, জননী, গাছ মানুষ, কবি, মাটির পিঞ্জিরায় বন্দী হইয়া (যেটি "নান্দাইলের ইউনুস" নামে সর্বাধিক পরিচিত), মরনেরে তুহুঁ মম, বিবাহ, এসো নীপবনে, হিমু, ওইজা বোর্ড এবং আরও অনেক নাটক।

নওয়াজীশ আলী খান প্রয়াত মেয়র জনাব আনিসুল হক-এর উপস্থাপনায় বেশ কিছু অনুষ্ঠান পরিচালনা করেছিলেন। যার মধ্যে ঈদের " আনন্দমেলা" এবং  "জলসা" অনুষ্ঠানটি বিশেষভাবে উল্লেখযোগ্য।*

== পুরস্কার ==
* সেরা টেলিভিশন প্রোগ্রামের জন্য জাতীয় পুরস্কার- *বর্ণালী* (১৯৭৫ ও ১৯৭৬) 
* শের-ই-বাংলা সাহিত্য পদক (১৯৯২)
* ঢাকা যুব ফাউন্ডেশন পুরস্কার (১৯৯৫)
* কলধ্বনী স্বাধীনতা স্বর্ণপদক (১৯৯৫)
* জাতীয় টেলিভিশন ব্যক্তিত্ব পদক (১৯৯৫)
* টিডিএফ আজীবন অবদানের পদক (২০০৪)
* এ-১ টেলিমেডিয়া এবং সিল্ক লাইন স্বাধীনতা পুরস্কার (২০০৫)
* বিজয়বার্তা সন্মাননা পুরস্কার (২০১৭)*
* একুশে পদক (২০২৩)

## তথ্যসূত্র

বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী টেলিভিশন প্রযোজক
বিষয়শ্রেণী:বাংলাদেশী টেলিভিশন ব্যক্তিত্ব
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:একুশে পদক বিজয়ী
ক্যান্টনমেন্ট হাই স্কুল, যশোর

**ক্যান্টনমেন্ট হাই স্কুল, যশোর** বাংলাদেশের যশোর জেলার যশোর সদর উপজেলার একটি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৯৮২ সালে।

## ইতিহাস
১৯৮২ সালে যশোরের শিক্ষার মান বৃদ্ধির উদ্দেশ্যে ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। *ক্যান্টনমেন্ট জুনিয়র স্কুল* নামে কার্যক্রম শুরু করা প্রতিষ্ঠানটিকে ১৯৮৩ সালে হাই স্কুলে রূপান্তর করা হয়। তৎকালীন ক্যান্টনমেন্ট এক্সিকিউটিভ অফিসার জনাব সাইফুল ইসলামের পরিকল্পনা ও ৫৫ পদাতিক ডিভিশন, যশোরের তৎকালীন জিওসি, মেজর জেনারেল কে এম আব্দুল ওয়াহেদের সম্মতিক্রমে এটি প্রতিষ্ঠা লাভ করে।

## শ্রেণি, বিভাগ ও শাখা সমূহ
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ১৫টি শাখায় মোট ৭৭৬ জন শিক্ষার্থী পড়াশোনা করে।
* ৬ষ্ঠ শ্রেণি; ১৬১ জন।
* ৭ম শ্রেণি; ১৫১ জন।
* ৮ম শ্রেণি; ১৫৮ জন। 
* ৯ম শ্রেণি; ১৫৯ জন। 
* ১০ম শ্রেণি; ১৫৬ জন। 

## ইউনিফর্ম
* ছেলেদের সাদা শার্ট , কালো প্যান্ট , সাদা কেডস্  এবং কালো বেল্ট 

* মেয়েদের নীল কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্  

## শিক্ষা কার্যক্রম
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে। 

## ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 





## খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রিয়া প্রতিযোগিতা আয়োজনে ব্যবহৃত হয়। 

## ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 

## গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 

## বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 

## সংঘ
* বিএনসিসি
* গার্লস্ গাইড
* স্কাউট
* রেড ক্রিসেন্ট 

## আরো দেখুন
* যশোর সদর উপজেলা
* যশোর জেলা
* যশোর জেলার শিক্ষা প্রতিষ্ঠানের তালিকা 

## তথ্যসূত্র
 

বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান
বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:যশোরের বিদ্যালয়
বিষয়শ্রেণী:১৯৮২-এ বাংলাদেশে প্রতিষ্ঠিত
মিথুন (জ্যোতিষশাস্ত্র)

**মিথুন** (**♊**) হল রাশিচক্রের তৃতীয় জ্যোতিষশাস্ত্রের প্রতীক যার উদ্ভব মিথুন তারকামণ্ডল থেকে। গ্রীষ্মমণ্ডলীয় রাশিচক্র অধীনে, ২১শে মে থেকে ২১শে জুনের মধ্যে সূর্য প্রতীক পরিক্রম করে। মিথুনরাশি প্রতীক ডায়াসকিউরির উপর ভিত্তি করে। মিথুন রাশিতে জন্ম নেয়া ব্যক্তিদের জ্যোতিষ শাস্ত্র মতে **মিথুন রাশির জাতক** বলা হয়ে থাকে।

## গ্যালারি

File:Gemini (medieval Georgian astrological treatise).jpg|মধ্যযুগীয় ১২শ-শতাব্দীর জর্জিয়ার জ্যোতির্বিদ্যাসংক্রান্ত গ্রন্থের একটি পান্ডুলিপি
File:Illustration-zodiac-gemini.jpg|১৩শ-শতাব্দীর জার্মানি থেকে একটি বেদি কাপড় থেকে অলঙ্করণ। দুটি কুকুরের মাথা অঙ্কিত।
File:Book of Wonders folio 5b.jpg|১৪/১৫তম শতাব্দীর আরবী জ্যোতিষশাস্ত্র গ্রন্থের "বিস্ময়ের বইয়ে" (বুক অফ ওয়ান্ডারস) মিথুন (আল-গাউজ) চিত্র।
File:Tvillingarnas stjärntecken, 1602 - Skoklosters slott - 102429.tif|১৬০২ সালে উইলিম বেলু, দ্বারা মিথুন।


## তথ্যসূত্র

## বহিঃসংযোগ

*Warburg Institute Iconographic Database (over 300 medieval and early modern images of Gemini) 

বিষয়শ্রেণী:পশ্চিমা জ্যোতিষ চিহ্ন
বিষয়শ্রেণী:জ্যোতিষ শাস্ত্র
বিষয়শ্রেণী:ঐশ্বরিক যুগল
বিষয়শ্রেণী:রাশিচক্র (জ্যোতিষ শাস্ত্র)
কন্যা (তারামণ্ডল)

**কন্যা** জ্যোতিবিজ্ঞানের একটি তারামণ্ডল। এর প্রতীক হল ♍ । এটি পশ্চিমে সিংহ এবং পূর্বে তূলা তারামণ্ডলের মাঝে অবস্থান করে থাকে। এটি মহাকাশে দ্বিতীয় বৃহত্তম তারামণ্ডল। 

## তথ্যসূত্র

## আরও দেখুন
* তারামণ্ডল
* কন্যা তারামণ্ডলের তারাসমূহের তালিকা

## বহিঃসংযোগ
* The Deep Photographic Guide to the Constellations: Leo


বিষয়শ্রেণী:তারামণ্ডল
বিষয়শ্রেণী:টলেমি কর্তৃক তালিকাভুক্ত তারামণ্ডল
কুম্ভ (তারামণ্ডল)

জ্যোতিষ শাস্ত্রের আলোকে **কুম্ভ** রাশি সম্বন্ধে জানতে হলে দেখুন: কুম্ভরাশি (জ্যোতিষশাস্ত্র)

কুম্ভ তারামণ্ডল (ইংরেজি: Aquarius) মকর তারামণ্ডলের পূর্বে অবস্থিত। পক্ষীরাজ বর্গ এবং দক্ষিণ মীন মণ্ডলের ফোমালহট তারার মাঝে তিনটি তারা দিয়ে একটি সমবাহু ত্রিভুজ আঁকা যায়, যা কলসের মুখ হিসেবে পরিচিত। দক্ষিণের তারাগুলোর পূর্বের বাঁকানো সারিটিকে পানির ধারা কল্পনা করা হয়, অর্থাৎ কলসের মুখ থেকে পানি গড়িয়ে নিচে পড়ছে। পানির এই ধারা দক্ষিণ মীনের মাছের মুখে পড়তে দেখা যায়।

## তারা
ধৃতরাষ্ট্র (Sadalmelik), গান্ধারী (Sadalsuud), বিদুর(Sadachbia), দুর্যোধন (λ Aquarii) প্রভৃতি কুম্ভরাশির উল্লেখযোগ্য তারা।

## তথ্যসূত্র

## আরও দেখুন
* তারামণ্ডল
* কুম্ভ তারামণ্ডলের তারামূহের তালিকা

## বহিঃসংযোগ
* The Deep Photographic Guide to the Constellations: Aquarius
* NightSkyInfo.com: Constellation Aquarius 
* '''WIKISKY.ORG''': Aquarius constellation
* Star Tales – Aquarius

বিষয়শ্রেণী:তারামণ্ডল
বিষয়শ্রেণী:কুম্ভ (তারামণ্ডল)
বিষয়শ্রেণী:টলেমি কর্তৃক তালিকাভুক্ত তারামণ্ডল
মিথুন (দ্ব্যর্থতা নিরসন)

**মিথুন** (ইংরেজি: **Gemini**), যার অর্থ যমজ। এটি হতে পারে:

* মিথুন (তারকামণ্ডল), জ্যোতিষ শাস্ত্রীয় তারকামণ্ডলের একটি তারকা
* মিথুন (জ্যোতিষ শাস্ত্র), একটি জ্যোতিষ শাস্ত্রীয় প্রতীক
প্রণব ভট্ট

**প্রণব ভট্ট** বাংলাদেশের একজন জনপ্রিয় ঔপন্যাসিক ছিলেন। তার আবির্ভাব ১৯৯০ দশকের মাঝামাঝি ভাগে। টেলিভিশনের জন্য ধারাবহিক নাটক লিখে তিনি সাহিত্যামোদী মানুষের দৃষ্টি আর্কষণ করতে সক্ষম হন। তিনি চাকরি সূত্রে কাস্টমস ও ইক্সাইজ বিভাগে কর্মরত ছিলেন। ২০০৭ খ্রিষ্টাব্দে তার অকাল প্রয়াণ হয়।

## শৈশব ও শিক্ষা
জন্ম ৫ জানুয়ারি, ১৯৫০। নােয়াখালীর মাইজদীতে। তিনি চট্টগ্রাম বিশ্ববিদ্যালয়ের বাঙলা বিভাগ থেকে স্নাতক এবং স্নাতকোত্তর সম্পন্ন করেছিলেন।

## সাহিত্যকৃতি ও প্রকাশনা
প্রকাশিত গ্রন্থের সংখ্যা ত্রিশের ওপরে। উল্লেখযােগ্য গ্রন্থ প্রেয়সী, বলাে তুমি কার, অভিমানী, অন্তরে তুমি, বাতিল ইত্যাদি। বিভিন্ন টেলিভিশন চ্যানেলের জন্য নাটক রচনা করেছেন অসংখ্য। উল্লেখযােগ্য নাটক— ‘সােনার কাকন’, ‘আংটি', 'বন্যার চোখে জল', ‘হিয়ার মাঝে।

তিনি কতটা নাট্যকার, কতটা কথাসাহিত্যিক- এ প্রশ্নের উত্তর হয়তাে তিনি নিজেও জানেন না। তার সফলতা নাটকে যতটা উপন্যাস-গল্পেও ততটাই। উপন্যাস, বিশেষত প্রেমের উপন্যাসে তিনি একটি নিজস্ব গতিময় সাবলীল ধারা তৈরি করেছেন। পাঠকরাও পছন্দ করেছে তার এই গতিময় গদ্যরীতি। প্রেমের উপন্যাস লিখলেও সেখানে জীবন, বিশেষত জীবনের নানা জটিলতা, দৈন্য, ঘাতপ্রতিঘাত পরিস্ফুট থাকে। চলমান জীবনের নানা অসঙ্গতিও তিনি বলেন তার কাহিনীতে সাবলীল ভাষায় ।

## পুরস্কার ও স্বীকৃতি

## তথ্যসূত্র

বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাঙালি ঔপন্যাসিক
বিষয়শ্রেণী:নোয়াখালী জেলার ব্যক্তি
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
কিশোর বাংলা

**‌‌কিশোর বাংলা** পাক-ভারত উপমহাদেশের প্রথম সাপ্তাহিক শিশুকিশোর পত্রিকা। এটি ১৯৭৫ সাল থেকে বাংলাদেশে প্রকাশিত হয়ে আসছে। ১৯৭৫ থেকে ১৯৮৩ সাল পর্যন্ত সরকারি পৃষ্ঠপোষকতায় প্রকাশিত হবার পর এ সাপ্তাহিক পত্রিকাটি বন্ধ হয়ে যায়। তখন এটির আকার ছিল ট্যাবলয়েড। এটি চার রঙে ছাপা হতো। পৃষ্ঠা সংখ্যা ছিল ৩২। মূল্য ছিল ২ টাকা। এ পত্রিকার মাধ্যমে ইমদাদুল হক মিলন, মুহাম্মদ জাফর ইকবাল, আফজাল হোসেন, নাসরীন জাহান সহ বহু খ্যাতিমান লেখক বাংলা সাহিত্য জগতে আত্মপ্রকাশ করেন।

পরবর্তীকালে, দীর্ঘ কালের ব্যবধানে, ২০১৮ সালের এপ্রিল মাস থেকে **‌‌মাসিক কিশোর বাংলা**‌‌ প্রবর্তন করা হয়। পত্রিকাটির সম্পাদক মীর মোশাররেফ হোসেন পাকবীরের উদ্যোগে সম্পূর্ণ ভিন্ন আঙ্গিকে মাসিক পত্রিকা হিসেবে ম্যাগাজিন আকারে প্রকাশিত হয়। মাসিক কিশোর বাংলা পত্রিকাটির সাধারণ সংখ্যার পৃষ্ঠা সংখ্যা ১১২, মূল্য ৫০ টাকা। বাংলাদেশের খ্যাতনামা সকল শিশুকিশোর সাহিত্যিকেরাই কিশোর বাংলায় নিয়মিত লিখছেন। বাংলাদেশের অন্যতম জনপ্রিয় শিশুকিশোর পত্রিকা সারাদেশেই পাওয়া যায়।

## ইতিহাস
১৯৭৫ সালে প্রথম প্রকাশের সময়ে কিশোর বাংলা'র প্রতিষ্ঠাতা সম্পাদক ছিলেন সানাউল্লাহ নূরী। প্রথমে এটি দৈনিক বাংলা ভবন থেকে প্রকাশিত হতো। পরবর্তীতে এটির প্রকাশনা বাংলাদেশ অবজার্ভার হাউজে স্থানান্তর করা হয়। এ সময় থেকে এর সম্পাদনার দায়িত্ব পালন করেন করেন সাপ্তাহিক চলচ্চিত্র পত্রিকা চিত্রালীর সম্পাদক সৈয়দ মোহাম্মদ পারভেজ। তবে বিখ্যাত শিশু সাহিত্যিক ও শিশু সংগঠক  রফিকুল হক *দাদু ভাই* ১৯৮৩ সালে পত্রিকাটি বন্ধ হয়ে যাওয়া পর্যন্ত পত্রিকাটির কার্যনির্বাহী সম্পাদকের দায়িত্ব পালন করেন।

দীর্ঘদিন বন্ধ থাকার পর ২০১৮ সালে বর্তমান দ্যা ডেইলি অবজারভার পত্রিকার পরিচালক, মোহাম্মদী গ্রুপ অব কোম্পানীজের চেয়ারম্যান ও বঙ্গবন্ধু শিশু কিশোর মেলার প্রধান পৃষ্ঠপোষক মীর মোশাররেফ হোসেন নতুন আঙ্গিকে কিশোর বাংলা মাসিক পত্রিকা হিসেবে প্রকাশের উদ্যোগ নেন। এপ্রিল, ২০১৮ থেকে পত্রিকাটি তাঁরই সম্পাদনায় নিয়মিত প্রকাশিত হয়ে আসছে।

## প্রতিষ্ঠাকালীন তথ্য

## এপর্যন্ত সাফল্য
'ল

## প্রকাশনা
'কিশোর বাংলা' প্রতি মাসের প্রথম দিনে প্রকাশিত হয়। এটি একটি রঙিন সম্পূর্ণ অফসেট কাগজে মুদ্রিত পত্রিকা।

### বর্তমান প্রকাশনার পেছনে যারা
*ইকবাল সোবহান চৌধুরী - সম্পাদকমণ্ডলীর সভাপতি
*সেলিনা হোসেন - প্রধান উপদেষ্টা সম্পাদক
*মীর মোশাররেফ হোসেন - সম্পাদক ও প্রকাশক
*মিয়া মনসফ - যুগ্ন সম্পাদক
*কৌশিক আহমেদ - নির্বাহী সম্পাদক
*মামুন হোসাইন - শিল্প সম্পাদক
*সত্যজিৎ বিশ্বাস - বিভাগীয় সম্পাদক (রম্য)
*মিজানুর রহমান মিঠু - গ্রাফিক ডিজাইনার

## তথ্যসূত্র

## বহি সংযোগ
* https://web.archive.org/web/20160305235924/http://www.manobkantha.com/2014/02/17/160131.html
*http://www.jugantor.com/letters/2014/02/08/66456
*http://www.kishorkanthabd.com/2012/08/%E0%A6%86%E0%A6%AE%E0%A6%BE%E0%A6%A6%E0%A7%87%E0%A6%B0-%E0%A6%B6%E0%A6%BF%E0%A6%B6%E0%A7%81-%E0%A6%95%E0%A6%BF%E0%A6%B6%E0%A7%8B%E0%A6%B0-%E0%A6%AA%E0%A6%A4%E0%A7%8D%E0%A6%B0%E0%A6%BF%E0%A6%95/ 
*http://www.kishorebangla.com

বিষয়শ্রেণী:বাংলা ভাষার সংবাদপত্র
বিষয়শ্রেণী:১৯৭৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের সাপ্তাহিক পত্রিকা
বিষয়শ্রেণী:বাংলাদেশ থেকে প্রকাশিত বাংলা ভাষার সংবাদপত্র
বিষয়শ্রেণী:১৯৭৭-এ বাংলাদেশে প্রতিষ্ঠিত
ফৌজদারী অপরাধ

**ফৌজদারী অপরাধ** বলতে সেসব অপরাধ বোঝায় যেগুলো দেশে প্রচলিত ফৌজদারী আইন অনুযায়ী বিচারযোগ্য এবং শাস্তিযোগ্য। এই অপরাধের বিচার হয় ফৌজদারী আদালতে।

## অপরাধের আমলযোগ্যতা
যে অপরাধ সমূহ সংগঠিত হলে পরে পুলিশ বিনা পরোয়ানায় অপরাধীকে গ্রেফতার করতে পারে, ১৫৪ ধারায় এজাহার রুজুর মাধ্যমে মামলা করতে পারে, ১৫৬ ধারায় ম্যাজিস্ট্রেটের অনুমতি ছাড়াই তদন্ত পরিচালনা করতে পারে সেই সকল অপরাধ সমূহকে আমলযোগ্য অপরাধ বলে। ফৌজদারি কার্যবিধির ২য় তফসিলের ৩য় কলামে আমলযোগ্য অপরাধের তালিকা প্রদত্ত হয়েছে। আমলযোগ্য অপরাধকে সাধারণত জামিনঅযোগ্য অপরাধ হিসেবে বিবেচনা করা হয়।

## জামিনযোগ্য অপরাধ
ফৌজধারী কার্যবিধি 4(খ) ধারায় জামিনযোগ্য অপরাধের বা "Bailable Offence" কথা বলা হয়েছে। এখানে বলা হয়েছে, ‘জামিনযোগ্য অপরাধ’ হচ্ছে সে সকল অপরাধ যা ফৌজদারী কার্যবিধির দ্বিতীয় তফসিলে জামিনযোগ্য বলে দেখানো হয়েছে, অথবা যা বর্তমানে বলবৎ কোন আইন দ্বারা জামিন যোগ্য করা হয়েছে।

## ফৌজদারী কার্যবিধি
ফৌজদারী কার্যবিধির উদ্দেশ্য হল মৌলিক আইনকে বলবৎ করার প্রক্রিয়া নির্ধারণ। ভারতীয় দণ্ড বিধি বা ভারতীয় দণ্ড বিধির কাঠামোতে তৈরী ভারতীয় উপমহাদেশের অন্যান্য দন্ডবিধির আওতায় পড়ে এমন অপরাধের তদন্ত, অনুসন্ধান ও বিচার প্রক্রিয়া কীভাবে করা হবে তা নির্দিষ্ট করে এই কার্যবিধি।

### বিচারিক এখতিয়ার
*[[ফৌজদারী আদালত]]* দ্রষ্টব্য।

## তথ্যসূত্র


বিষয়শ্রেণী:অপরাধ
বিষয়শ্রেণী:আদালত
সের

থাম্ব|একটি দু'টি সার প্রস্তর
**সের** একটি পরিমাপের একক যা ভর পরিমাপের জন্য এক সময় বাংলায় এবং ভারতীয় উপমহাদেশের বিভিন্ন স্থানে ব্যবহৃত হতো। এক সের হলো ৯৩৩ গ্রাম এর সমান। বর্তমানে বাংলাদেশের অধিকাংশ জায়গাতে সেরকে কিলোগ্রাম হিসেবে ব্যবহার করা হয়।

সের এর সাথে বাংলায় ব্যবহৃত অন্যান্য এককের সম্পর্ক নিম্নরূপঃ

১ সের = ৪ পোয়া = ১৬ ছটাক = ৮০ তোলা অথবা ভরি = ৭৬৮০ রতি।

১ মণ = ৪০ সের।

মেট্রিক পদ্ধতির প্রচলনের ফলে বাংলাদেশ ও ভারত হতে সের এককটি প্রায় লোপ পেয়েছে, তবে গ্রামাঞ্চলে এখনো কথ্য ভাষা এবং চিরায়ত সাহিত্যে সের এবং অন্যান্য এককগুলির ব্যবহার দেখতে পাওয়া যায়। 

বিষয়শ্রেণী:একক
বিষয়শ্রেণী:অচল পরিমাপের একক
ঈদ

**ঈদ** বলতে প্রধানত যা বুঝায়,
* ঈদুল ফিতর
* ঈদুল আযহা
* ঈদে মিলাদুন্নবী
* ঈদুর গাদির
* ঈদুল মুহাবালা
* ঈদে সুজা

## আরও দেখুন
* ঈদগাহ
* ঈদের নামাজ
* ঈদ মোবারক
মেইহেম (ব্যান্ড)

right|300px|thumb|Mayhem, 2024
**মেইহেম** (ইংরেজি: Mayhem *মেইহেম্‌*) একটি নরওয়েজীয় ব্ল্যাক মেটাল ব্যান্ড, যা ১৯৮৪ সালে প্রতিষ্ঠিত হয়। ব্যান্ডটি মূলত ব্ল্যাক মেটাল ধারার গানের কিংবদন্তি হিসেবে দেখা হয়।

**মেইহেম** সেল্টিক ফ্রস্ট, স্লেয়ার ও ভেনম ব্যান্ড দ্বারা অনুপ্রাণিত এবং গিটারিস্ট ইউরোমাস এটি প্রতিষ্ঠা করেন। শুরুতে বেজিস্ট নেক্রবুচার,ড্রামার মানহেইম সাথে গিটারিস্ট ইউরোমাস ভোকাল হিসেবে ছিলেন।পরে ১৯৮৬ ও ১৯৮৭ সালে ভোকাল একা ম্যানিয়াক ও ভোকাল একা মেসিইয়াহ দলে যোগ দান করেন। ১৯৮৮ সালে ড্রামার মানহেইম চাকরির জন্য ব্যান্ড ছাড়েন ও ভোকাল একা ম্যানিয়াক বিষন্নতাজনিত কারণে দল ত্যাগ করেন।

## ইতিহাস
মেইহেম ব্যান্ডের ইতিহাস কিছুটা বিতর্কিত । প্রাক্তন ভোকাল একা ডেথের আত্নহত্যা এবং সহিংস মঞ্চ পরিবেশনা , গিটারিস্ট ইউরোমাসের হত্যা বিতর্কের কারণ হিসেবে ঊল্লেখযোগ্য। মঞ্চের সামনে মেহাম ব্যান্ড শুয়োরের মাথা ঝুলিয়ে রাখত সঙ্গীত পরিবেশনের সময়। ভোকাল একা ডেথ মঞ্চে বিছিন্ন শুয়োরের মাথা ছুরি দিয়ে আঘাত করতেন এবং মাঝে মাঝে নিজেকেও রক্তাক্ত করতেন। ৮ই এপ্রিল, ১৯৯১ সালে তিনি শটগানের সাহায্যে আত্নহত্যা করেন। তার মৃতদেহ আবিষ্কৃত হয় গিটারিস্ট ইউরোমাসের মাধ্যমে এবং তিনি সেসময় পুলিশকে খবর না দিয়ে ক্যামেরা দিয়ে কিছু ছবি তোলেন পরবর্তীকালে অ্যালবামের প্রচ্ছদ হিসেবে ব্যবহারের জন্য। তিনি একা ডেথের মাথার খুলির কিছু অংশ দিয়ে একটি নেকলেসও বানান। গিটারিস্ট ইউরোমাস ১০ই আগস্ট,১৯৯৩ বারজাম ব্যান্ডের ভার্গ ভিকারণেস দ্বারা ব্যবসায়িক কারণে নিহত হন।

## বর্তমান সদস্য
* নেক্রবুচার
* হেলহ্যামার
* আর্টিলা সিচার
* মরফেস
* সিল্মাথ

## বহিঃসংযোগ
* মেইহেম ওয়েবসাইট

বিষয়শ্রেণী:নরওয়েজীয় ব্যান্ড
বিষয়শ্রেণী:হেভি মেটাল সঙ্গীত দল
বিষয়শ্রেণী:ব্ল্যাক মেটাল ব্যান্ড
বিষয়শ্রেণী:নরওয়ের ব্যান্ড
ক্যাথরিন হাইগল

**ক্যাথরিন মারি হাইগল** () (জন্ম: ২৪ নভেম্বর, ১৯৭৮) একজন মার্কিন অভিনেত্রী। তিনি *[[গ্রে'স অ্যাটানমি]]* টিভি ধারাবাহিক ও *[[নকড আপ]]* চলচ্চিত্রে কেন্দ্রীয় চরিত্রে তার অভিনয়ের জন্য বেশি পরিচিত।

অভিনয়ে মনোনিবেশের পূর্বে হাইগল ভিলহেলমিনা মডেলস-এ শিশু মডেল হিসেবে তার পেশাজীবন শুরু করেন। তার চলচ্চিত্র অভিষেক ঘটে *[[দ্যাট নাইট]]* চলচ্চিত্রের মাধ্যমে। *[[গ্রে'স অ্যানাটমি]]*তে আলোড়নজাগানো অভিনয়ের পূর্বে তিনি টেলিভিশন ধারাবাহিক *[[রোজওয়েল]]* ও চলচ্চিত্র *[[মাই ফাদার দ্য হিরো]]*তে অভিনয় করেন। পরবর্তী কয়েক বছরে হেইগেল *[[ম্যাক্সিম (ম্যাগাজিন)|ম্যাক্সিম]]*, *[[ভ্যানিটি ফেয়ার]]* এবং *[[কসমোপলিটান]]*সহ প্রভৃতি প্রকাশনায় প্রচ্ছদ মডেল ও যৌনদেবী হিসেবে নিজেকে উপস্থাপন করেন।

২০০৭ সালের ২৩ ডিসেম্বর তিনি জশ কেলিকে বিয়ে করেন। তাদের বিয়েটি হয়েছিল যুক্তরাষ্ট্রের ইউটা অঙ্গরাজ্যের পার্ক সিটিতে।

## জীবনী
### প্রাথমিক জীবন ও পরিবার
হাইগলের জন্ম ওয়াশিংটন ডি.সি.-তে। তার মা ন্যান্সি পেশায় একজন ব্যক্তিগত ব্যবস্থাপক, এবং তার বাবা পল হেইগেল একজন অর্থ ব্যবস্থাপক/হিসাবরক্ষক। হেইগেল জার্মান ও আইরিশ বংশদ্ভূত, এবং তিনি দ্য চার্চ অফ জেসাস খ্রাইস্ট অফ লেটার-ডে সেইন্টস-এর একজন সদস্য। হেইগেল তার চার ভাইবোনের মধ্যে সবচেয়ে ছোট। তার ওপরের তিন জনের নাম যথাক্রমে, মেগ, জ্যাসন, ও হোল্ট। তার পরিবার কানেক্টিকাট-এ স্থায়ী হওয়ার পূর্বে তারা প্রথমে ভার্জিনিয়ায় ও পরবর্তীকালে ডেনভারে বসবাস করেছেন। কানেক্টিকাটের অবস্থাপন্ন শহর নিউ ক্যানন-এ তাদের পুরোনো ভিক্টোরিয়ান স্টাইলের একটি বড় বাড়ি আছে, যেখানে হেইগেল তার শিশু বয়সের বেশিরভাগ সময় পার করেছেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:কানেটিকাটের অভিনেত্রী
বিষয়শ্রেণী:মার্কিন শিশু মডেল
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন নারী চলচ্চিত্র প্রযোজক
বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজ�
ডেথ মেটাল

[right|200px|thumb| [চাক সোল্ডিনার]]

**ডেথ মেটাল** এক ধরনের সঙ্গীত ধারা, যা হেভি মেটাল সঙ্গীতের উপধারা হিসেবে ধরা হয়। এ ধরনের সংগীতে অতি উচ্চ ফ্রিকোয়েন্সির গিটার, ড্রামস এবং গম্ভীর ভরাট গলার উচ্চস্বর ব্যবহার করা হয়। এ ধরনের গানের বিষয়বস্তু কিছুটা ভিন্নধর্মী। খুন, ধর্ষণ, শয়তানের উপাসনা, অত্যাচার, ধর্মহীনতা, যৌনবিকৃতি,সামাজিক বৈষম্য, দর্শন, রহস্যময়তা ইত্যাদি ডেথ মেটাল সঙ্গীতের বিষয়বস্তু হিসেবে ব্যবহৃত হয়ে থাকে। 
সমাজবিজ্ঞানী **কিথ কান হ্যারিসের** মতে ডেথ মেটাল হচ্ছে নৃশংসতাকে চাকচিক্যময় করা, যা মানুষের মনে এক ধরনের মুগ্ধতা জাগায় এবং যে মুগ্ধতা একই সাথে আকাঙ্ক্ষা এবং ক্রোধ জাগিয়ে তোলে। ডেথ মেটাল শিল্পীরা একে এক ধরনের চূড়ান্ত শিল্প বলে মনে করেন, যা *হরর ছবির* সাথে তুলনা করা যেতে পারে।মেলোডিক ডেথ মেটাল ডেথ মেটাল শাখার একটি উপশাখা।

## ইতিহাস
আশির দশকের মাঝামাঝি ডেথ মেটাল সঙ্গীতের উদ্ভব ঘটে। ডেথ ব্যান্ডের লীডার চাক সোল্ডিনারকে ডেথ মেটাল সঙ্গীতের পিতা হিসেবে ধরা হয়। এ সঙ্গীত ধারা বিশেষভাবে কিছু থ্রাশ মেটাল ব্যান্ড দ্বারা অনুপ্রাণিত, যেমন স্লেয়ার, কেল্টিক ফ্রস্ট,ক্রিয়েটর। মরবিড এ্যাঞ্জেল, পসেসড ব্যান্ড এ সঙ্গীত ধারার পুরোধা। আশির দশকের শেষের দিকে এবং নব্বই দশকের শুরুতে ডেথ মেটাল সারা বিশ্বে জনপ্রিয় হয়ে উঠতে থকে। ক্যানিবাল করপস, মরবিড এ্যাঞ্জেল,ওবিচুয়ারি কিছু ব্যবসায়িকভাবে সফল ব্যান্ডের নাম। ব্যবসায়িকভাবে সফলতা পেলেও মূলধারার সঙ্গীত থেকে এখনও ডেথ মেটাল ব্যান্ডগুলো বিচ্ছিন্ন। 
## বহিঃসংযোগ
* 

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
কেল্টিক ফ্রস্ট

right|200px|thumb| সেল্টিক ফ্রস্ট‌

**সেল্টিক ফ্রস্ট** সুইজারল্যান্ডের একটি হেভি মেটাল ব্যান্ড, যা ১৯৮৪ সালে গঠিত হয়। এ ব্যান্ডটি আশির দশকের গোথিক মেটাল ও এক্সট্রিম মেটাল গানের অনুপ্রেরণা হিসেবে কাজ করে।সেল্টিক ফ্রস্ট ১৯৮৪ থেকে ১৯৯৩ পর্যন্ত সক্রিয় ছিল। ২০০১ সালে পুনরায় একত্রিত হয়ে ২০০৮ সালে আবার ভেঙ্গে যায়। এ ব্যান্ডটি ব্ল্যাক সাবাথ, এ্যাঞ্জেল উইচ, ভেনম প্রভৃতি হেভি মেটাল ব্যান্ড দ্বারা অনুপ্রাণিত।

## বহিঃসংযোগ
* সেল্টিক ফ্রস্টের ওয়েব সাইট

বিষয়শ্রেণী:সুইজারল্যান্ডীয় ব্যান্ড
বিষয়শ্রেণী:হেভি মেটাল সঙ্গীত দল
বিষয়শ্রেণী:ব্ল্যাক মেটাল ব্যান্ড
বিষয়শ্রেণী:সুইজারল্যান্ডের ব্যান্ড
ভেনম (ব্যান্ড)

right|200px|thumb| ভেনম‌

**ভেনম** একটি ইংলিশ এক্সট্রিম মেটাল ব্যান্ড যা ১৯৭৮ সালে গঠিত হয়। ভেনম ব্যান্ড মূলধারার ব্যবসায়িক সাফল্য বা সমালোচকদের সুদৃষ্টি তেমন একটা না পেলেও এ ব্যান্ডটির প্রথম দু’টি অ্যালবাম (ওয়েলকাম টু হেল ও ব্ল্যাক মেটাল) নতুন সঙ্গীত ধারা সৃষ্টি করতে পথিকৃৎ ভূমিকা পালন করে। শয়তান সম্পর্কীয় ও অন্যান্য অতি প্রাকৃতিক বিষয় ব্যান্ডটির গানের কথা হিসেবে ব্যবহার করে যা ছিল একেবারে নতুন ধারণা। অ্যালবাম দু’টি প্রায় *হাজার খানেক* ব্যান্ডকে আকৃষ্ট করে। ব্ল্যাক মেটাল ও ডেথ মেটাল ধারার সঙ্গীতের উদ্ভব ঘটে।

## বর্তমান সদস্য
* কনরাড ক্রোনাস লান্ট
* লা রাগে
* দান্তে

## বহিঃসংযোগ
* ভেনম ব্যান্ডের ওয়েব সাইট

বিষয়শ্রেণী:ইংরেজ সঙ্গীত দল
বিষয়শ্রেণী:হেভি মেটাল সঙ্গীত দল
বিষয়শ্রেণী:ব্ল্যাক মেটাল ব্যান্ড
বিষয়শ্রেণী:যুক্তরাজ্যের ব্যান্ড
ক্যানিবাল করপস

right|200px|thumb| '''ক্যানিবাল করপস'''‌
ক্যানিবাল করপস একটি আমেরিকান ডেথ মেটাল ব্যান্ড যা ১৯৮৮ সালে গঠিত হয়। এই ব্যান্ড ১১টি স্টুডিও ও ১ টি লাইভ অ্যালবাম প্রকাশ করে। যদিও তেমন কোন মিডিয়ার প্রচারণা ছিল না, তারপরও তাদের প্রথম দু’টি অ্যালবাম প্রকাশের পর ব্যাপক আগ্রহ সৃষ্টি হয়। ক্যানিবাল করপসের অ্যালবাম বিক্রি সারা বিশ্বে ১ মিলিয়ন কপির বেশি ছাড়ায় ২০০৩ সালে যা তাদের সর্বকালের সর্বাধিক বিক্রিত ডেথ মেটাল ব্যান্ডের সম্মান এনে দেয়।
ক্যানিবাল করপস স্লেয়ার, ডেথ, মরবিড এ্যাঞ্জেল প্রভূতি ব্যান্ড দ্বারা অনুপ্রাণিত একটি ব্যান্ড। এ ব্যান্ডের গানের কথা ও অ্যালবামের অঙ্গসজ্জা খুবই বিতর্কিত। অনেকবারই বিশ্বের বিভিন্ন দেশে তাদের সেন্সরবিহীন অ্যালবাম বিক্রি ও প্রদর্শন নিষিদ্ধ করা হয়েছে ।
সমালোচনার জবাবে ক্যানিবাল করপসের সদস্যরা বলেন:

## বর্তমান সদস্য
* পল মারজুরকিউইচ
* জর্জ ফিশার
* প্যাট ও ব্রায়ান
* রব বারেট
* এ্যালেক্স ওয়েবস্টার

## বহিঃসংযোগ
* ক্যানিবাল করপসের দাপ্তরিক ওয়েবসাইট

বিষয়শ্রেণী:মার্কিন সঙ্গীত দল
বিষয়শ্রেণী:ডেথ মেটাল ব্যান্ড
বিষয়শ্রেণী:হেভি মেটাল সঙ্গীত দল